CELEX: 32017R2231
Language: sl
Date: 2017-12-04 00:00:00
Title: Izvedbena uredba Komisije (EU) 2017/2231 z dne 4. decembra 2017 o spremembi Izvedbene Uredbe (EU) 2016/329 glede imena imetnika dovoljenja za 6-fitazo (Besedilo velja za EGP. )

5.12.2017   
            
            
               SL
            
            
               Uradni list Evropske unije
            
            
               L 319/28
            
         IZVEDBENA UREDBA KOMISIJE (EU) 2017/2231
   z dne 4. decembra 2017
   o spremembi Izvedbene Uredbe (EU) 2016/329 glede imena imetnika dovoljenja za 6-fitazo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) uredbe,
   ob upoštevanju naslednjega:
   
               (1)
            
            
               Družba Kaesler Nutrition GmbH je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz Izvedbene uredbe Komisije (EU) 2016/329 (2).
            
         
               (2)
            
            
               Imetnik dovoljenja za krmni dodatek 6-fitaza, Lohmann Animal Nutrition GmbH, je spremenil svoje poslovno ime v „Kaesler Nutrition GmbH“ z učinkom od 3. julija 2017. Vložnik je predložil ustrezne podatke, ki podpirajo njegovo zahtevo.
            
         
               (3)
            
            
               Predlagana sprememba imetnika dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila o zahtevku obveščena.
            
         
               (4)
            
            
               Da bi družba Kaesler Nutrition GmbH lahko uveljavljala svoje pravice trženja, je treba spremeniti ime imetnika dovoljenja. Izvedbeno uredbo (EU) 2016/329 bi bilo zato treba ustrezno spremeniti.
            
         
               (5)
            
            
               Ker ni varnostnih razlogov, ki bi zahtevali takojšnjo uporabo sprememb, uvedenih s to uredbo, je ustrezno zagotoviti prehodno obdobje, v katerem se lahko krmni dodatek 6-fitaza ter premiksi in krmne mešanice, ki vsebujejo navedeni krmni dodatek, ki so skladni z določbami, ki so se uporabljale pred datumom začetka veljavnosti te uredbe, še naprej dajejo na trg in uporabljajo do porabe obstoječih zalog.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) 2016/329
   Izvedbena uredba (EU) 2016/329 se spremeni:
   
               (1)
            
            
               v naslovu se besedilo „imetnik dovoljenja Lohmann Animal Nutrition GmbH“ nadomesti z besedilom „imetnik dovoljenja Kaesler Nutrition GmbH“;
            
         
               (2)
            
            
               v Prilogi se v drugem stolpcu tabele z naslovom „Ime imetnika dovoljenja“ besedilo „Lohmann Animal Nutrition GmbH“ nadomesti z besedilom „Kaesler Nutrition GmbH“.
            
         Člen 2
   Prehodni ukrepi
   Krmni dodatek 6-fitaza, kot je določen v Prilogi k Uredbi (EU) 2016/329, ter premiksi in krmne mešanice, ki vsebujejo navedeni dodatek, proizvedeni in označeni pred 25. decembrom 2017 po pravilih, ki se uporabljajo pred 25. decembrom 2017, se lahko še naprej dajejo na trg in uporabljajo do porabe obstoječih zalog.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. decembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Izvedbena uredba Komisije (EU) 2016/329 z dne 8. marca 2016 o izdaji dovoljenja za 6-fitazo kot krmni dodatek za vse aviarne vrste ter odstavljene pujske, prašiče za pitanje, svinje in manj pomembne vrste prašičev (imetnik dovoljenja Lohmann Animal Nutrition GmbH) (UL L 62, 9.3.2016, str. 5).